section_heading: Kratak sadržaj
paragraph_text: Kapetan Jean-Luc Picard (Patrick Stewart) zapovjednik je broda USS Enterprise-D. To je peti federacijski brod koji nosi to čuveno ime. Uz pomoć ostalih važnijih članova posade, prvog časnika Williama T. Rikera (famozni "Number One"), poručnika Date, brodske savjetnice Deanne Troi, šefa strojarnice Geordija LaForgea, poručnika Worfa, poručnice Tashe Yar (poginula 2364.) te doktorice Beverly Crusher, kapetan Picard se suočava s mnogim problemima koji muče razne interstelarne rase. Kroz 7 sezona Enterprise se suočava sa, možda i najopasnijim neprijateljom u galaskiji, Borgom, koji je u dvodijelnoj epizodi "The Best of Both Worlds" to i dokazao, uništivši čak 39 federacijskih brodova sa samo jednom Kockom. U serijalu postoje i epizode s raznim vremenskim petljama, skokovima i putovanjima. Primjerice, u epizodi "Yesterday's Enterprise" Enterprise susreće svog prethodnika, Enterprise-C, koji je došao iz prošlosti, i na taj način promijenio sadašnjost (daleko detaljnije u samoj epizodi).